Београд, 20. децембра  
Драга Ана,   
  
Недеља је и пада снег. Цео дан сам код куће. Мислим о теби. Зашто ми ниси одговорила на два писма? Да ли је све у реду код тебе?  
  
Ја ћу провести зимски распуст са родитељима и братом у нашој кући на Копаонику. Остаћемо тамо две недеље. Ако можеш, дођи код нас. Терени за скијање су изванредни и биће доста снега. Скијаћемо се по цео дан. Увече ћемо излазити са мојим пријатељима. Они су врло симпатични. Биће нам лепо. Пиши ми одмах.   
  
Надам се да ћемо се ускоро видети.   
  
 Твоја Милица.

Нови Сад, 25. децембар  
  
Драга Милице,   
  
извини што ти дуго нисам писала. Била сам врло заузета. Много сам учила. Ретко сам излазила. Сад је све много боље и лакше. Школа је готова и распуст је почео. Нову годину ћу чекати код куће. Доћи ће моји пријатељи. Биће лепо и забавно.   
  
Хвала ти на позиву, али на жалост ове године нећу моћи да идем на скијање. Надам се да ћемо ићи заједно следеће године. Доћи ћу у Београд крајем јануара. Остаћу десетак дана.   
Код нас сад дува ветар. Данима је облачно, без сунца. Врло је хладно, много хладније него прошле године. Надам се да ће ускоро бити мало топлије.   
  
Поздрави маму, тату и брата а тебе воли  
  
 Ана